# Batalla de Stalingrado

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Batalla de Stalingrado |
| --- |
| Segunda Guerra Mundial |
|  Posición defensiva d'o Exerxito Royo en chinero de 1943. |
| Información cheneral |
| **Calendata**: Dende o 21 d'agosto de 1942 dica o 2 de febrero de 1943 |
| **Puesto**: Stalingrado |
| **Resultau**: *redota decisiva de l'Eixe* |
| En conflicto |
|  Alemanya  Croacia  Italia  Hongría  Rumanía. |  Unión Sovietica |
| Comandants |
|  Friedrich Paulus  Erich von Manstein  Hermann Hoth  Wolfram von Richthofen  Viktor Pavičić  Italo Gariboldi  Gusztav Jany  Petre Dumitrescu  Constantin Constantinescu |  Georgi Zhukov  Vassili Chuikov  Semion Timoshenko  Konstantin Rokossovsky  Rodion Malinovsky  Andrei Yeremenko  Nikita Khrushchev  Hazi Aslanov |
| Soldaus |
|  Grupo d'Exercitos B:  6º Exercito alemán  4º Exercito Panzer  3º Exercito rumano  3º Exercito rumano  8º Exercito italiano  2º Exercito hongaro  Lechión Croata **Alacez**: 270.000 hombres 3.000 canyons 500 tanques 600 avions (1.400 avions a meyatos de setiembre con a *Luftflotte 4*). **Contraofensiva sovietica**: 1.011.000 hombres 10.250 canyons 675 tanques 732 avions. |  Frent de Stalingrado  Frent d'o Sud-ueste  Frent d'o Don  62º Exercito **fundamentos**: 187.000 hombres 2.200 canyons 400 tanques 300 avions. **Contraofensiva sovietica** 1.103.000 hombres 15.501 canyons 1.463 tanques 1.115 avions. |
| Baixas |
| 800.000 muertos y feritos De 91.000 a 110.000 presoners | mas d'1 millón d'habitants civils d'a ciudat muertos 478.741 muertos y desapareixitos 650.878 feritos |
| {{{mapa}}} {{{descripción\_mapa}}} |

A **Batalla de Stalingrado** ye una batalla d'o Frent Oriental en a Segunda Guerra Mundial, considerata como o punto d'inflexión d'a guerra en o Frent Oriental y a batalla que fació mes mortalera d'a historia d'a humanitat, comparata a vegatas con o segundo seche de Zaragoza.

S'i enfrontinoron as tropas d'a *Wehrmacht* alemana d'o Tercer Reich y los suyos aliaus (*Regio Esercito* italiano, Exercito rumano, Exercito hongaro y unidaz menors de tropas de Croacia) y l'Exercito royo sovietico entre o 21 d'agosto de 1942 (encomenzamiento d'o seche de Stalingrado por as fuerzas de l'Eixe) y lo 2 de febrero de 1943 (rendicion d'o 6º Exercito alemán). Estió una victoria decisiva d'os sovieticos. As fuerzas de l'Exe perdioron 850.000 hombres, u siga, un cuarto d'as suyas fuerzas en o Frent Oriental, y muito material. No bi ha cifras oficials d'as perdas humanas sovieticas por a censura estalinista. As Potencias de l'Eixe nunca ya no podioron recuperar-sen y encomenzoron una larga retirata.

A luita en a ciudat prencipió luego de que Hitler prenió a decisión de conquerir a ciudat de Stalingrado, que portaba o nombre de Stalin, o líder d'a Unión Sobietica. Ta lograr iste obchectivo, bi ninvió as prencipals fuerzas que, seguntes o *Fall Blau*, teneban que abanzar dica o Caucaso ta conquerir os pozos petroliferos d'a redolada, que yeran a prencipal fuent de suministro d'iste combustible estratechico ta o Exercito Royo. Prencipió asinas una luenga serie de luitas en o corazón d'a ciudat, luitas que desgastoron o potencial militar d'a *Wehrmacht*, que habría estato millor emplegato en os territorios ubiertos d'a Unión Sovietica. En istas luitas as tropas alemanas no logroron a conquiesta total d'a ciudat, y dende noviembre de 1942 una contraofensiva d'o Exercito Royo contra as alas d'o dispositivo alemán, confiatas a os exercitos rumano y hongaro, con muit poca capacidat defensiva, redotoron a istas tropas y cercloron a o 6º Exercito alemán. Os alemans cerclatos, mandatos por Friedrich Paulus, se rindioron a os sovieticos o 2 de febrero de 1943, rematando asinas a batalla con una clara victoria sovietica, encara que tropas *panzer* mandatas por Erich von Manstein miroron de rescatar a las tropas cerclatas. Antiparte, en as operacions de suministro d'as tropas cerclatas, a *Luftwaffe*, a fuerza aeria d'o Tercer Reich, mandata por Wolfram von Richthofen, tamién tenió perdas considerables de material y de pilotos experimentatos.

## Vinclos externos

* Se veigan as imáchens de Commons sobre **a batalla de Stalingrado**.

## Referencias